बेताब घाटी
बेताब घाटी (Betaab Valley), जिसका मूल नाम हजन घाटी (Hajan Valley) था, भारत के जम्मू और कश्मीर राज्य के अनन्तनाग ज़िले में पहलगाम से 15 किमी दूर स्थित एक पर्वतीय घाटी है। यहाँ 1983 की फिल्म, बेताब, की शूटिंग करी गई थी, जिसमें सन्नी देओल और अमृता सिंह ने अभिनय करा था। इसी फिल्म पर घाटी का नाम पड़ गया। यह अमरनाथ गुफा के तीर्थमार्ग पर पहलगाम व चंदनवाड़ी के बीच पड़ती है। घाटी हिम-ढके पर्वतों और घने वनों से घिरी हुई है।